section_heading: HŠK Concordia
paragraph_text: Od svoje najranije mladosti bio je vezan uz šport, bio je inicijator i utemeljitelj brojnih klubova hazene (slične velikom rukometu) u Hrvatskoj i u Bosni i Hercegovini. Od 1926. djelovao je i kao nogometni trener mlađih naraštaja u zagrebačkoj Concordiji. Sredinom 1929. godine u Beču je uspješno apsolvirao tečaj za nogometne trenere i po povratku u Zagreb postao trenerom prve momčadi Concordije, s kojom je osvojio dva prvenstva Jugoslavije (1930. i 1932.). 10 je godina vodio jugoslavensku žensku hazenašku reprezentaciju u kojoj su skoro sve igračice bile igračice ŠHK Concordije; kad je ta reprezentacija bila svjetskim prvakinjama na SP 1934. godine, zbog financijskih i inih razloga nije mogao biti na tom prvenstvu.<ref>Ljiljana Jazbinšek, Prvi međunarodni uspjeh hrvatskih športašica, Povijest hrvatskog športa, god. 41, br. 149, lipanj 2009., str. 6.-7., pristupljeno 22. ožujka 2015. Vodio zlatnu generaciju hazenašica Concordije 1930-ih koja je igrala u sastavu Marica Cimperman, Vera i Nada Kremsir, Nada Bobinski, Zlata i Ivka Tonković, Zdenka Radović, Ema Gršetić i Melita Lovrenčić.Hrvatski rukometni savez - udruga trenera Juraj Radovčić: Predstavljena knjiga ”Melita i Tibor Lovrenčić – posljednji pioniri hrvatskog sporta” 29. studenoga 2017. (pristupljeno 5. veljače 2020.)